กระทรวงสาธารณสุข ชี้ชัด ไม่ตรวจแบบปูพรมโดยไม่มีเป้าหมาย เน้นตรวจเชิงรุกในกลุ่มสำคัญที่ยังไม่มีการค้นหาจริงจัง
กระทรวงสาธารณสุข ชี้ชัด ไม่ตรวจแบบปูพรมโดยไม่มีเป้าหมาย เน้นตรวจเชิงรุกในกลุ่มสำคัญที่ยังไม่มีการค้นหาจริงจัง นพ.อนุพงศ์ สุจริยากุล ผู้ทรงคุณวุฒิกรมควบคุมโรค กระทรวงสาธารณาสุข กล่าวว่า วันนี้ถือเป็นข่าวดี แม้ว่าจะพบผู้ป่วยรายใหม่ 3 ราย แต่เป็น 3 รายที่พบในสถานที่กักกันที่รัฐจัดให้ โดยทั้ง 3 คนเป็นคนไทยที่กลับมาจากต่างประเทศ ทำให้เห็นว่า ไม่มีการแพร่ระบาดในชุมชน หรือภายในประเทศ ถือเป็นความสำเร็จของประชาชนทุกคน ขณะที่ การตรวจแบบปูพรมโดยไม่มีเป้าหมาย ประเทศไทยไม่สนับสนุน เพราะจะได้ผลการตรวจต่ำมาก ไม่คุ้มค่ากับการตรวจ แต่จะดำเนินการนอกจากการตรวจผู้มีอาการแล้ว จะมีการค้นหาผู้สัมผัสใกล้ชิด ทั้งเสี่ยงสูงและเสี่ยงต่ำ รวมถึงจะมีการติดตามค้นหาผู้ป่วยที่อาจจะมีอาการน้อย หรือไม่มีอาการแต่ติดเชื้อแล้วในชุมชน เป็นการค้นหาผู้ป่วยเชิงรุก อีกทั้งแต่ละเขตสุขภาพในแต่ละจังหวัด ให้จัดทำแผนค้นหากลุ่มเสี่ยงและพื้นที่เสี่ยงของแต่ละจังหวัด ทั้งนี้ ยังมีประชากรกลุ่มที่สำคัญที่ยังไม่มีการค้นหาอย่างจริงจัง อย่างเช่น บุคลากรทางการแพทย์และสาธารณสุข ผู้ต้องขังในเรือนจำรวมทั้งผู้คุม คนขับรถแท๊กซี่และรถสาธารณะ แรงงานต่างด้าวและชุมชนแออัด ซึ่งนอกจากนี้จะมีการค้นหาอย่างจริงจังภายใต้แผนค้นหาของจังหวัด ขณะที่ รายงานผลสำรวจพฤติกรรมของประชาชนก่อนและหลังผ่อนปรนมาตรการ ซึ่งมีผู้ตอบแบบสอบถาม ประมาณ 20,000 กว่าคน พบว่า ก่อนผ่อนปรนการใส่หน้ากากอนามัย การรักษาระยะห่างระหว่างบุคคล การล้างมือ กินร้อน ช้อนกลาง ทุกคนปฏิบัติอย่างเข้มข้น ส่วนหลังผ่อนปรนก็ยังให้ความร่วมมืออย่างดีมาก ส่วนการดำเนินการมาตรการอื่นๆ อาจจะมีการลดลงบ้าง จึงอยากให้ทุกคนปฏิบัติทุกมาตรการให้เป็นนิสัยและมีวินัยของตนเองด้าน นพ.บัญชา ค้าของ รองอธิบดีกรมอนามัย กล่าวว่า วันนี้ (17 พ.ค.63) เข้าสู่วันที่ 128 ของการต่อสู้กับโรคโควิด-19 หรือประมาณ 4 เดือนครึ่ง ประเทศไทยอย่าพึ่งเรียกว่าสำเร็จ เพราะสงครามยังไม่จบสิ้นและยังคงต้องอาศัยความร่วมมือจากทุกฝ่ายอย่างต่อเนื่อง